stanford-oval/wikipedia huggingface dataset:
ดามพ์ ดัสกร
กำกับภาพยนตร์และที่ปรึกษากำกับภาพยนตร์

พ.ศ. 2525 - ดาวพระเสาร์
พ.ศ. 2533 - ปีศาจสงคราม
พ.ศ. 2559 - ขุมทรัพย์เขาชะงุ้ม
พ.ศ. 2567 - ผาปก ล่าขุมทรัพย์ตะนาวศรี กำกับโดย แดน ดัสกร
เพลง

พ.ศ. 2538 - เพลง พ่อจอม ละคร มนต์รักลูกทุ่ง
ผลงานมิวสิควิดีโอ

พ.ศ. 2552 - แสบ ของ ดา เอ็นโดรฟิน
พ.ศ. 2554 - ร้ายก็รัก ของ โจอี้ บอย
เบรนดัน ร็อดเจอส์

| 0 | 1 | 2 | 3 |
| --- | --- | --- | --- |
 ร็อดเจอส์กับเลสเตอร์ซิตีใน ค.ศ. 2021
ข้อมูลส่วนตัว
ชื่อเต็ม:  เบรนดัน ร็อดเจอส์
วันเกิด:   (1973-01-26) 26 มกราคม ค.ศ. 1973 (52 ปี)
สถานที่เกิด:  คาร์นล็อก, ไอร์แลนด์เหนือ
ตำแหน่ง:  กองหลัง
สโมสรเยาวชน
1984–1987:  แบลลิมีนายูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 1987–1990 |  แบลลิมีนายูไนเต็ด |  12 |  (1) |
| 1990 |  เรดดิง |  0 |  (0) |
จัดการทีม
2004–2008:  เชลซี (เยาวชน)
2008–2009:  วอตฟอร์ด
2009:  เรดดิง
2010–2012:  สวอนซีซิตี
2012–2015:  ลิเวอร์พูล
2016–2019:  เซลติก
2019–2023:  เลสเตอร์ซิตี
2023–:  เซลติก
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เบรนดัน ร็อดเจอส์ (อังกฤษ: Brendan Rodgers) เกิดเมื่อวันที่ 26 มกราคม ค.ศ. 1973 เป็นอดีตนักฟุตบอลและโค้ชทีมชาติไอร์แลนด์เหนือ โดยล่าสุดเป็นอดีตผู้จัดการทีมของเลสเตอร์ซิตีในพรีเมียร์ลีก และเขายังเคยเป็นอดีตผู้จัดการทีมของลิเวอร์พูล
ร็อดเจอส์เริ่มต้นอาชีพฟุตบอลของเขากับการเป็นกองหลังของแบลลิมีนายูไนเต็ด ซึ่งเขาสังกัดอยู่จนย้ายไปลงนามกับสมาชิกชมรมคนชอบหงส์ ตอนอายุได้ 18 ปี หลังจากนั้นก็ประสบกับการบาดเจ็บหัวเข่าจนถึงขั้นต้องเลิกเล่นฟุตบอลเมื่ออายุ 20 เขายังคงอยู่กับ เรดดิ้ง โดยทำงานเป็นโค้ชให้กับทีม หลังจากที่ได้ไปศึกษาเทคนิคการโค้ชที่สเปนอยู่ระยะหนึ่ง เขาถูกเชิญให้เป็นผู้จัดการของทีมเยาวชนของเชลซีในปี ค.ศ. 2004 โดย โชเซ มูรีนโย และได้รับการเลื่อนตำแหน่งเป็นผู้จัดการทีมสำรองในปี ค.ศ. 2006
ในเดือนพฤศจิกายน ค.ศ. 2008 เขาได้รับแต่งตั้งเป็นผู้จัดการทีมของวัตฟอร์ด และย้ายไปเป็นผู้จัดการทีมเก่าซึ่งก็คือเรดดิ้งในเดือนมิถุนายน ค.ศ. 2009 เขาออกจากสโมสรโดยความยินยอมร่วมกันหลังจากที่มีผลลัพธ์ที่น่าผิดหวังในเดือนธันวาคม ค.ศ. 2009 และไปรับตำแหน่งผู้จัดการสวอนซีซิตี ในเดือนกรกฎาคม ค.ศ. 2010 ปีนี้เขานำสโมสรเลื่อนชั้นไปพรีเมียร์ลีกก่อนที่จะนำทีมจบที่อันดับ 11 ในพรีเมียร์ลีกฤดูกาลต่อมา ในเดือนมิถุนายน ค.ศ. 2012 ร็อดเจอส์ได้ยอมรับข้อเสนอเป็นผู้จัดการทีมคนใหม่ของลิเวอร์พูล
ในวันอาทิตย์ที่ 4 ตุลาคม ค.ศ. 2015 ทางลิเวอร์พูลได้ประกาศปลดร็อดเจอส์ออกจากผู้จัดการทีมอย่างเป็นทางการ
ประวัติ

ร็อดเจอส์ เกิดในเมืองคาร์นล็อก กับพ่อและแม่ของเขาที่ชื่อ มาลาชีลาย และ คริสตีน่า, ร็อดเจอส์เป็นลูกชายคนโตของคุณพ่อคุณแม่ของเขา ร็อดเจอส์จบจากมหาวิทยาลัยเซนต์แพทริกในเมืองแบลลิมีนา ร็อดเจอส์ชอบเล่นฟุตบอลตั้งแต่เด็กโดยหลังจากเลิกเรียน เขาได้ไปฝึกซ้อมเล่นฟุตบอลใน สนามฟุตบอลเด็กเล่นแห่งหนึ่งในเมืองคาร์นล็อก
นักฟุตบอลอาชีพ > แบลลิมีนายูไนเต็ด

โดยในช่วงการเป็นนักฟุตบอลของร็อดเจอส์นั้นไม่ค่อยมีใครรู้จักเขาเท่าไรนัก ซึ่งสโมสรที่เขาเล่นคือเขาได้เล่นให้กับแบลลิมีนายูไนเต็ด ในปี ค.ศ. 1987 โดยเล่นในตำแหน่งกองหลัง
ผู้จัดการทีมฟุตบอลอาชีพ > ผู้จัดการทีมเยาวชน

ชีวิตหลังจากเลิกเป็นนักฟุตบอล ร็อดเจอส์ก็ค้นพบตัวเองและมุ่งเน้นไปทางด้านผู้จัดการทีม โดยตัดสินใจบินไปศึกษาระบบเยาวชนของโคตรทีมแดนกระทิงดุอย่าง สโมสรฟุตบอลบาร์เซโลนา และการได้ไปเรียนรู้งานที่แคว้นกาตาลุญญานั้น ก็ทำให้เขาได้รู้จักกับลูวี ฟัน คาล ซึ่งเป็นกุนซือของบาร์เซโลนาในเวลานั้น และสิ่งที่ร็อดเจอส์สนใจเรียนรู้มากคือระบบโครงสร้างของทีมเยาวชนกับทีมชุดใหญ่ เนื่องจากบาร์เซโลนาขึ้นชื่อลือชาในการปั้นนักเตะระดับดาวรุ่งขึ้นสู่วงการลูกหนังระดับโลกได้ อย่างต่อเนื่อง
อย่างไรก็ตาม ในปี ค.ศ. 2004 สมัยที่ โชเซ มูรีนโย กุนซือชาวโปรตุเกส ตัดสินใจย้ายจากทีมโปร์ตู มาคุมทีมเชลซี ทางด้าน เบรนดัน ร็อดเจอส์ ก็ได้รับโอกาสและทาบทามจากมูรีนโยให้เข้ามารับหน้าที่ดูแลระบบทีมเยาวชนของทีมเชลซีในรุ่นเยาวชนอายุไม่เกิน 18 ปี จนกระทั่งถึงปี 2006 ก็ได้เลื่อนขั้นขึ้นมาเป็นโค้ชทีมสำรอง
ผู้จัดการทีมฟุตบอลอาชีพ > สวอนซีซิตี

หลังจากนั้นในปี 2010 ร็อดเจอส์ ก็ตอบตกลงไปเป็นผู้จัดการทีม สวอนซีซิตี และก็ทำผลงานได้ดี พาทีมเลื่อนชั้นขึ้นสู่พรีเมียร์ลีก ได้ในปีแรกที่คุมทีม อีกทั้งฤดูกาลที่ผ่านมา เจ้าตัวก็โชว์กึ๋นในการเป็นยอดกุนซือ โดยพาต้นสังกัด 'หงส์ขาว' สวอนซีซิตี จบอันดับ 11 ในตารางลีกสูงสุดของแดนผู้ดี ได้อย่างสง่าผ่าเผย แม้จะเพิ่งขึ้นชั้นมาเล่นได้เพียงปีเดียว รวมทั้งยังทำสถิติที่น่าสนใจคือเป็นทีมที่ ผ่านบอลสำเร็จเป็นอันดับ 1 ของพรีเมียร์ลีก โดยคิดเป็นเปอร์เซ็นสูงถึง 83.1% เลยทีเดียว
ผู้จัดการทีมฟุตบอลอาชีพ > ลิเวอร์พูล

ในวันที่ 1 มิถุนายน ค.ศ. 2012 ร็อดเจอส์เซ็นสัญญากับสโมสรฟุตบอลลิเวอร์พูล ในฐานะผู้จัดการทีมเป็นระยะเวลา 3 ปี โดยมาแทนที่การถูกปลดของ เคนนี ดัลกลิช อดีตตำนานของลิเวอร์พูลที่ทำได้แค่คว้าแชมป์ลีกคัพและจบอันดับ 8 ในพรีเมียร์ลีก ฤดูกาล 2011–12 โดยเกมแรกของร็อดเจอส์คือฟุตบอลอุ่นเครื่องกับ สโมสรฟุตบอลโทรอนโต ในอเมริกา ต่อมา ร็อดเจอส์ คุมทีมลิเวอร์พูลนัดแรกใน พรีเมียร์ลีก ฤดูกาล 2012–13 ในนัดที่พ่าย เวสต์บรอมมิชอัลเบียน 0-3 โดย 5 นัดแรกในพรีเมียร์ลีก ลิเวอร์พูล เสมอ 2 แพ้ 3 ไม่ชนะใครเลย แต่ในนัดที่ 6 ร็อดเจอส์ ชนะนัดแรกในการคุมทีมลิเวอร์พูล ในพรีเมียร์ลีก โดยชนะ นอริชซิตี 5-2 พร้อมกับแฮตทริก ของ หลุยส์ ซัวเรซ อีกด้วย ต่อมา ในวันที่ 31 ตุลาคม ค.ศ. 2012 ร็อดเจอส์ ได้คุมทีมกลับมาเจอทีมเก่า สวอนซีซิตี ที่แอนฟีลด์ ในลีกคัพ รอบที่ 4 แต่สุดท้าย ลิเวอร์พูล ก็พ่ายแพ้ไป 1-3 ต่อมา ในวันที่ 6 ธันวาคม ค.ศ. 2012 ร็อดเจอส์ ได้พา ลิเวอร์พูล เข้ารอบ 32 ทีมสุดท้าย ในยูฟ่ายูโรปาลีก หลังจากพาทีมเอาชนะ อูดิเนเซ 1-0
ในฤดูกาล 2013–2014 ร็อดเจอร์ส ได้คว้ารางวัลผู้จัดการทีมยอดเยี่ยมประจำเดือนสิงหาคมของพรีเมียร์ลีก หลังจากพาทีมชนะ 3 นัดแรกของฤดูกาล (ชนะ สโตกซิตี 1-0, ชนะ แอสตันวิลลา 1-0 และชนะ แมนเชสเตอร์ยูไนเต็ด 1-0) หลังจากนั้น ร็อดเจอร์ส พาทีมลิเวอร์พูลทำผลงานได้อย่างยอดเยี่ยม ทำให้ลิเวอร์พูลมีลุ้นแชมป์พรีเมียร์ลีกเป็นครั้งแรกในรอบ 24 ปี
ช่วงเริ่มต้นในฤดูกาล 2015–2016 ร็อดเจอร์สทำผลงานได้ไม่ดีเท่าที่ควรจากการเล่นในลีก 8 นัด โดยชนะ 3 นัด เสมอ 2 นัดและแพ้ 2 นัด รวมถึงในยูโรปาลีกโดยเล่น 2 นัด ทำได้เพียงเสมอทั้ง 2 นัด โดยหลังจากการแข่งในลีกในศึกเมอร์ซี่ไซด์ดาร์บี้แมตช์กับเอฟเวอร์ตันซึ่งมีขึ้นในวันที่ 4 ตุลาคม ค.ศ. 2015 มีผลการแข่งขันที่เสมอ 1-1 เมื่อการแข่งขันจบลงเพียง 1 ชั่วโมง จอห์น ดับเบิ้ลยู เฮนรี่ เจ้าของทีมลิเวอร์พูลกับ ทอม เวอร์เนอร์ ประธานสโมสร แถลงการณ์ในเชิงขอบคุณร็อดเจอร์สที่ทำผลงานอย่างเต็มที่ให้กับสโมสร และได้ประกาศยกเลิกสัญญากับร็อดเจอร์สอย่างเป็นทางการ ทั้งที่เมื่อพิจารณาจากสถิติแล้ว ร็อดเจอร์สนำพาสโมสรคว้าชัยชนะในลีกเฉลี่ยร้อยละ 51.6 นับว่าสูงเป็นอันดับสองของผู้จัดการลิเวอร์พูลในยุคพรีเมียร์ลีก เป็นรองเพียงแค่ ราฟาเอล เบนิเตซ ที่ทำได้ร้อยละ 55.3 เท่านั้น แต่ทว่าเรื่องที่เขาโดนวิพากษ์วิจารณ์มากที่สุด คือ การบริหารจัดการทีมโดยยอมปล่อยตัวผู้เล่นคนสำคัญหลายคนออกจากทีม และซื้อตัวผู้เล่นใหม่เข้ามาหลายคน แต่กลับไม่ประสบความสำเร็จ อีกทั้งในบางครั้งในการจัดตัวผู้เล่นยังจัดให้เล่นในตำแหน่งที่ไม่ใช่ตำแหน่งที่ผู้เล่นผู้นั้นถนัดด้วย
เกียรติประวัติ > ผู้จัดการทีม

ฟุตบอลลีกแชมเปียนชิป รอบเพลย์ออฟ  1 สมัย (ชนะเลิศ): 2010-11
สกอตติชพรีเมียร์ชิป: 2016–17, 2017–18, 2023–2024
สกอตติชคัพ: 2016–17, 2017–18, 2023–2024
สกอตติชลีกคัพ: 2016–17, 2017–18, 2018–19, 2024–2025
เอฟเอคัพ: 2020–21
เอฟเอคอมมิวนิตีชีลด์: 2021
เกียรติประวัติ > รางวัลส่วนตัว

ผู้จัดการทีมยอดเยี่ยมแห่งปีของสมาคมผู้จัดการทีม (1): 2013–14
ผู้จัดการทีมยอดเยี่ยมประจำเดือนของพรีเมียร์ลีก 3 สมัย: มกราคม 2012, สิงหาคม 2013, มีนาคม 2014
ผู้จัดการทีมยอดเยี่ยมประจำเดือนของฟุตบอลลีกแชมเปียนชิป : กุมภาพันธ์ 2011
Liverpool F.C. Outstanding Achievement Award (1): 2014
แหล่งข้อมูลอื่น

LFC History Profile
ESPN Profile เก็บถาวร 2013-02-06 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลเซลติก  |
| --- | --- |
 2 Jullien  4 Hendry  5 Šimunović  6 Bitton  9 Griffiths  10 Bayo  14 Arzani  15 ฮาร์ต  16 มักคาร์ที  17 Christie  18 Rogic  19 Johnston  20 Shved  21 อิเดงูจิ  23 Bolingoli  28 Connell  29 Bain  33 Elhamed  35 Ajer  42 McGregor  49 ฟอร์เรสต์ (c)  56 Ralston  59 Miller  65 Hazard  88 Kouassi  ผู้จัดการ: ปอสเตโคกลู 
| ด ค กผู้จัดการทีมในชุดชนะเลิศลีกฟุตบอลสกอตแลนด์ระดับที่หนึ่ง |
| --- | --- |
ฟุตบอลลีก:  1898: Maley  1899: Management committee  1900: Wilton  1901: Wilton  1902: Wilton  1903: McMichael  1904: Heaven  1905: Maley  1906: Maley  1907: Maley  1908: Maley  1909: Maley  1910: Maley  1911: Wilton  1912: Wilton  1913: Wilton  1914: Maley  1915: Maley  1916: Maley  1917: Maley  1918: Wilton  1919: Maley  1920: Wilton  1921: Struth  1922: Maley  1923: Struth  1924: Struth  1925: Struth  1926: Maley  1927: Struth  1928: Struth  1929: Struth  1930: Struth  1931: Struth  1932: Hunter  1933: Struth  1934: Struth  1935: Struth  1936: Maley  1937: Struth  1938: Maley  1939: Struth  1947: Struth  1948: McCartney & Shaw  1949: Struth  1950: Struth  1951: Shaw  1952: Shaw  1953: Struth  1954: McGrory  1955: Halliday  1956: Symon  1957: Symon  1958: Walker  1959: Symon  1960: Walker  1961: Symon  1962: Shankly  1963: Symon  1964: Symon  1965: Waddell  1966: Stein  1967: Stein  1968: Stein  1969: Stein  1970: Stein  1971: Stein  1972: Stein  1973: Stein  1974: Stein  1975: Wallace  1976: Wallace  1977: Stein  1978: J. Wallace  1979: McNeill  1980: เฟอร์กูสัน  1981: McNeill  1982: McNeill  1983: McLean  1984: เฟอร์กูสัน  1985: เฟอร์กูสัน  1986: Hay  1987: Souness  1988: McNeill  1989: Souness  1990: Souness  1991: Smith & Souness  1992: Smith  1993: Smith  1994: Smith  1995: Smith  1996: Smith  1997: Smith  1998: Jansen 
พรีเมียร์ลีก:  1999: อัดโฟกาต  2000: อัดโฟกาต  2001: โอนีลล์  2002: โอนีลล์  2003: McLeish  2004: โอนีลล์  2005: McLeish  2006: สตรักคัน  2007: สตรักคัน  2008: สตรักคัน  2009: Smith  2010: Smith  2011: Smith  2012: เลนนอน  2013: เลนนอน 
พรีเมียร์ชิป:  2014: เลนนอน  2015: Deila  2016: Deila  2017: ร็อดเจอส์  2018: ร็อดเจอส์  2019: เลนนอน & ร็อดเจอส์  2020: เลนนอน  2021: เจอร์ราร์ด  2022: พอสเตคอกลู  2023: พอสเตคอกลู  2024: ร็อดเจอส์ 
ร็อดเจอส์นำทีมสวอนซีซิตีเลื่อนชั้นขึ้นสู่ พรีเมียร์ลีก ในรอบเพลย์ออฟนัดชิงชนะเลิศโดยชนะเรดดิงไป 4-2
ร็อดเจอส์ ในปี 2012
ราชาธิปไตย

ราชาธิปไตย (อังกฤษ: monarchy) เป็นรูปแบบการปกครองที่ตำแหน่งประมุขแห่งรัฐโดยปกติถืออยู่กระทั่งสวรรคตหรือสละราชสมบัติ โดยมากมักได้อำนาจมาโดยการสืบราชสมบัติในราชวงศ์เดียวกัน แต่ก็มีพระมหากษัตริย์ที่มาจากการเลือกตั้งหรือตั้งตนเป็นเจ้าด้วยเช่นกัน ขณะที่ในระบอบสาธารณรัฐ ประมุขของรัฐ (ซึ่งมักเรียกว่าประธานาธิบดี) โดยปกติมาจากการเลือกตั้ง และทำหน้าที่อยู่ในช่วงในเวลาที่แน่นอน เช่น 4 ปี 6 ปี เป็นต้น
ราชาธิปไตยเป็นหนึ่งในระบอบการปกครองที่เก่าแก่ที่สุด อาจถือกำเนิดขึ้นจากระบบการปกครองแบบหัวหน้าเผ่า (tribal kingship) หรือสมณเพศหลวง (royal priesthood) ในอดีต บางประเทศเชื่อว่าพระมหากษัตริย์ทรงได้เทวสิทธิ์ให้มาปกครองประเทศตามพระประสงค์ของพระเป็นเจ้า หรือบางประเทศอาจเชื่อว่าพระมหากษัตริย์เป็นเทพเจ้ามาจุติหรืออวตาร พระมหากษัตริย์ยังอาจมาจากพฤติการณ์รุนแรงของกลุ่มรุกรานต่อชุมชนท้องถิ่น ซึ่งแย่งชิงสิทธิของชุมชนเหนือประเพณี ผู้นำของกลุ่มที่แย่งชิงสิทธินั้นมักสถาปนาตนเป็นพระมหากษัตริย์ สถานะพระมหากษัตริย์กล่าวกันว่าเป็นผลซึ่งเผยถึงความสัมพันธ์ระหว่างทรัพยากร ชุมชน พระมหากษัตริย์และตำแหน่งของพระองค์
ราชาธิปไตยเคยเป็นระบอบการปกครองที่แพร่หลายที่สุดจนถึงคริสต์ศตวรรษที่ 19 แต่ปัจจุบันมิได้แพร่หลายอีกต่อไป อย่างน้อยก็ในระดับชาติ ประเทศซึ่งยังปกครองแบบราชาธิปไตยอยู่ ปัจจุบันมักพบในรูปของราชาธิปไตยภายใต้รัฐธรรมนูญ โดยพระมหากษัตริย์ทรงถือบทบาททางกฎหมายและพิธีกรรมเป็นเอกลักษณ์ แต่ไม่ทรงใช้หรือใช้อำนาจทางการเมืองอย่างจำกัดตามรัฐธรรมนูญหรือประเพณีซึ่งจัดสรรรฝ่ายปกครองที่อื่น พระมหากษัตริย์ทรงเป็นศูนย์รวมจิตใจ แต่อำนาจอธิปไตยอยู่ที่ประชาชน (ปรมิตตาญาสิทธิราชย์) พระมหากษัตริย์หลายพระองค์ถูกสถาปนาขึ้นตามจารีตประเพณีหรือตามประมวลกฎหมายเพื่อไม่ให้มีอำนาจทางการเมืองอย่างแท้จริง ส่วนบางประเทศยังใช้ระบอบสมบูรณาญาสิทธิราชย์ ซึ่งพระมหากษัตริย์มีพระราชอำนาจเบ็ดเสร็จไม่ถูกจำกัดภายใต้กฎหมาย
ปัจจุบันมี 44 รัฐเอกราชในโลกที่มีพระมหากษัตริย์เป็นประมุขแห่งรัฐ โดย 16 รัฐเป็นเครือจักรภพแห่งชาติ ซึ่งยอมรับว่าสมเด็จพระเจ้าชาลส์ที่ 3 แห่งสหราชอาณาจักรเป็นประมุขแห่งรัฐของตน ประเทศราชาธิปไตยทุกประเทศในยุโรปเป็นแบบภายใต้รัฐธรรมนูญ ยกเว้นนครรัฐวาติกัน
ประเภทของราชาธิปไตย

ราชาธิปไตย คือ การที่มีประมุขของรัฐเป็นกษัตริย์ แบ่งออกตามขอบเขต พระราชอำนาจเป็น
สมบูรณาญาสิทธิราชย์ (absolute monarchy) กษัตริย์เป็นประมุขสูงสุดของรัฐและการบริหาร
ปรมิตตาญาสิทธิราชย์ (limited monarchy) กษัตริย์เป็นประมุขที่มีอำนาจจำกัด เช่น ราชาธิปไตยภายใต้รัฐธรรมนูญ (Constitutional monarchy) ซึ่งพระราชอำนาจจะจำกัดอยู่ภายใต้รัฐธรรมนูญ
การล่มสลายของราชาธิปไตย

บทความหลัก: ราชาธิปไตยที่ถูกล้มล้าง
ราชาธิปไตยอาจถึงจุดจบได้หลายวิธีด้วยกัน เช่น อาจจะมีการปฏิวัติโค่นล้มราชวงศ์เกิดขึ้น หรืออย่างในอิตาลีหรือกรีซ ประชาชนลงประชามติตั้งสาธารณรัฐทำให้ราชาธิปไตยถึงจุดสิ้นสุด ในบางกรณี เช่นในอังกฤษและสเปน ราชาธิปไตยถูกโค่นล้มลงหรือได้รับการฟื้นฟูขึ้นใหม่ในภายหลัง หลังจากที่จักรพรรดินโปเลียนที่ 1 ประกาศสละราชสมบัติ ชาวฝรั่งเศสได้ฟื้นฟูราชวงศ์บูร์บงขึ้นมาใหม่หลังจากถูกจักรวรรดิของนโปเลียนยกเลิกไป
รายชื่อรัฐราชาธิปไตยในปัจจุบัน > รัฐเอกราชไม่สมบูรณ์

รายการต่อไปนี้เป็นรัฐราชาธิปไตยที่ได้รับการรับรองจากสหประชาชาติบางส่วน
| ธง | รัฐ | ประเภท | การสืบราชสมบัติ | ราชวงศ์ | อิสริยยศ | เจ้าชีวิต | เจ้าชีวิต | เริ่มครองราชย์ |
| --- | --- | --- | --- | --- | --- | --- | --- | --- |
|  | หมู่เกาะคุก | ภายใต้รัฐธรรมนูญ | สืบสันตติวงศ์ | วินด์เซอร์ | สมเด็จพระเจ้า (King) |  | สมเด็จพระเจ้าชาลส์ที่ 3 | 8 กันยายน ค.ศ. 2022 |
|  | นีวเว | ภายใต้รัฐธรรมนูญ | สืบสันตติวงศ์ | วินด์เซอร์ | สมเด็จพระเจ้า (King) |  | สมเด็จพระเจ้าชาลส์ที่ 3 | 8 กันยายน ค.ศ. 2022 |
ดูเพิ่ม

ระบอบสมบูรณาญาสิทธิราชย์
ราชาธิปไตยภายใต้รัฐธรรมนูญ
เทวสิทธิ์ของพระมหากษัตริย์
ราชาธิปไตยที่ถูกล้มล้าง
รัฐร่วมประมุข
ชเว ยง-ซู

| ชเว ยง-ซู |
| --- | --- |
เกิด: 20 สิงหาคม พ.ศ. 2515 (52 ปี) เมืองดังจิน จังหวัดชุงช็องใต้ ประเทศเกาหลีใต้
สถิติขึ้นชก
ชกทั้งหมด: 34
ชนะ: 29
ชนะน็อก: 19
แพ้: 4
เสมอ: 1
 
ชเว ยง-ซู (เกาหลี: 최용수; ฮันจา: 崔龍洙; 20 สิงหาคม พ.ศ. 2515) นักมวยสากลชาวเกาหลีใต้ เกิดที่จังหวัดชุงช็องใต้ ประเทศเกาหลีใต้ สถิติการชก 34 ครั้ง ชนะ 29 (น็อค 19) เสมอ 1 แพ้ 4
ประวัติ

ชเวขึ้นชกมวยสากลอาชีพครั้งแรกเมื่อ 4 พฤศจิกายน พ.ศ. 2533 ชนะคะแนน ปาร์ค เซืองยอง ที่เกาหลีใต้ จากนั้นขึ้นชกชนะเป็นส่วนใหญ่ จนได้ครองแชมป์เกาหลีใต้รุ่นเฟเธอร์เวทเมื่อ 21 มีนาคม พ.ศ. 2536 ชนะคะแนน อัน บยุงแซ ป้องกันตำแหน่งได้ 1 ครั้ง ก็ขึ้นชิงแชมป์ OPBF รุ่นซูเปอร์เฟเธอร์เวทเมื่อ 26 ธันวาคม พ.ศ. 2536 ชนะน็อค ลี อุนซิก ยก 3 ได้แชมป์มาครอง ป้องกันตำแหน่งได้ 1 ครั้ง ชเวก็เดินทางไปชิงแชมป์โลกรุ่นซูเปอร์เฟเธอร์เวท WBA เมื่อ 21 ตุลาคม พ.ศ. 2538 ที่อาร์เจนตินา ซึ่งชเวเป็นฝ่ายชนะน็อค วิคตอร์ ฮูโก ปาซ ยก 10 ได้แชมป์มาครอง
หลังจากได้ครองแชมป์โลก ชเวขึ้นชกป้องกันตำแหน่งได้ต่อเนื่องถึง 7 ครั้ง ก่อนจะเสียแชมป์ไปเมื่อ 5 กันยายน พ.ศ. 2541 แพ้คะแนน ทากาโนริ ฮาทาเกยามา ที่ญี่ปุ่น หลังจากเสียแชมป์ ชเวขึ้นชกอีกเพียง 3 ครั้งใน พ.ศ. 2542 ก็หยุดชกมวยไปถึง 3 ปีกลับมาชกอีกครั้งใน พ.ศ. 2545 ซึ่งชเวขึ้นชกในญี่ปุ่นตลอด โดยชกชนะน็อคนักมวยชาวไทย 2 คนคือ เพชรเจริญ ว.สุรพล และ ศุภชัย ป.สุรศักดิ์ จากนั้น ชเวขึ้นชิงแชมปืโลกรุ่นซูเปอร์เฟเธอร์เวท WBC เมื่อ 13 มกราคม พ.ศ. 2546 แพ้คะแนน ศิริมงคล สิงห์มนัสศักดิ์ จากนั้น ก็แขวนนวมไป
เกียรติประวัติ

แชมป์เกาหลีใต้รุ่นเฟเธอร์เวท (2536)
แชมป์ OPBF รุ่นจูเนียร์ไลท์เวท
ชิง 26 ธันวาคม 2536 ชนะน็อค ลี อุนซิก ยก 3 ที่ เกาหลีใต้
ป้องกันแชมป์ครั้งที่ 1, 24 มิถุนายน 2538 ชนะคะแนน เจปปี โฮลแมน ที่ อินโด
แชมป์โลก WBA รุ่นจูเนียร์ไลท์เวท
ชิง 21 ตุลาคม 2538 ชนะน็อค วิคเตอร์ ฮูโกปาส ยก 10 ที่ อาร์เจนตินา
ป้องกันแชมป์ครั้งที่ 1, 27 มกราคม 2539 ชนะคะแนน ยามาโตะ มิตานิ ที่ โตเกียว
ป้องกันแชมป์ครั้งที่ 2, 11 พฤษภาคม 2539 ชนะน็อค ออร์ลันโด โซโต ยก 8 ที่ เกาหลีใต้
ป้องกันแชมป์ครั้งที่ 3, 13 ตุลาคม 2539 ชนะคะแนน ยามาโตะ มิตานิ ที่ โตเกียว
ป้องกันแชมป์ครั้งที่ 4, 1 กุมภาพันธ์ 2540 ชนะคะแนน ลัควา ชิม ที่ เกาหลีใต้
ป้องกันแชมป์ครั้งที่ 5, 24 พฤษภาคม 2540 ชนะคะแนน โคจิ มัตสึโมโตะ ที่ เกาหลีใต้
ป้องกันแชมป์ครั้งที่ 6, 5 ตุลาคม 2540 เสมอกับ ทากาโนริ ฮาตาเกยามะ​ ที่ โตเกียว
ป้องกันแชมป์ครั้งที่ 7, 18 เมษายน 2541 ชนะน็อค ฮิลเบร์โต เซร์ราโน ยก 9 ที่ เกาหลีใต้
เสียแชมป์ 5 กันยายน 2541 แพ้คะแนน ทากาโนริ ฮาตาเกยามะ ที่ โตเกียว
เคยชิงแชมป์ต่อไปนี้แต่ไม่สำเร็จ
ชิงแชมป์โลก WBC รุ่นซูเปอร์เฟเธอร์เวท เมื่อ 13 มกราคม 2546 แพ้คะแนน ศิริมงคล สิงห์มนัสศักดิ์ ที่ โตเกียว
น้ำจิ้มบ๊วย

น้ำจิ้มบ๊วย
น้ำจิ้มบ๊วย (อังกฤษ: plum sauce, จีนตัวเต็ม: 蘇梅醬, จีนตัวย่อ: 苏梅酱, พินอิน: Sū méi jiàng) เป็นเครื่องปรุงรสอาหาร ให้รสเปรี้ยวหวาน ใช้ในอาหารจีน เป็นน้ำจิ้มสำหรับอาหารทอด เช่น เปาะเปี๊ยะ ไข่ม้วน ฮ่อยจ๊อ ไก่ทอด กุ้งทอด ลูกชิ้นทอด เป็นต้น น้ำจิ้มบ๊วยทำมาจากบ๊วยหรือผลไม้อื่น อาทิ ท้อ ผสมกับน้ำตาล น้ำส้มสายชู เกลือ ขิง และพริก
สุดสาคร

| สุดสาคร |
| --- | --- |
ตัวละครใน พระอภัยมณี
สร้างโดย: พระสุนทรโวหาร (ภู่)
ข้อมูลตัวละครในเรื่อง
เผ่าพันธุ์: ครึ่งมนุษย์ครึ่งเงือก
เพศ: ชาย
ตำแหน่ง: กษัตริย์กรุงลังกา
คู่สมรส: เสาวคนธ์ สุลาลีวัน
บุตร: หัสกัน
ญาติ: พระอภัยมณี (พ่อ) นางเงือก (แม่) ท้าวสุทัศน์ (ปู่) นางปทุมเกสร (ย่า) พ่อนางเงือก (ตา) แม่นางเงือก (ยาย) ศรีสุวรรณ (อา)
บ้านเกิด: เกาะแก้วพิสดาร
สุดสาคร คือ ตัวละครในเรื่องพระอภัยมณี โดยสุดสาครเป็นลูกของพระอภัยมณีกับนางเงือกที่ช่วยเหลือพระอภัยมณีหนีมายังเกาะแก้วพิสดาร สุดสาครเกิดที่เกาะแก้วพิสดารและอยู่เติบโตกับพระฤๅษี เมื่อโตขึ้นสุดสาครจึงออกตามหาพ่อ โดยมีม้านิลมังกรเป็นพาหนะ
"แล้วสอนว่าอย่าไว้ใจมนุษย์         มัน
แสนสุดลึกล้ำเหนือกำหนด
ถึงเถาวัลย์พันเกี่ยวที่เลี้ยวลด       ก็ไม่
คดเหมือนหนึ่งในน้ำใจคน
มนุษย์นี้ที่รักอยู่สองสถาน          บิดามารดารักมักเป็นผล
ที่พึ่งหนึ่งพึ่งได้แต่กายตน          เกิด
เป็นคนคิดเห็นจึงเจรจาฯ"
เป็นบทกลอนที่ทำให้สุนทรภู่ต้องบวชเพื่อลี้ภัยทางการเมือง ไปยังวัดอนงค์คาราม
เป็นนิยายแทนแฝงสัญลักษณ์ทางการเมือง
ประวัติสุดสาคร

ณ เกาะแก้วพิสดาร นางเงือกได้ให้กำเนิดบุตรชายที่เกิดจากพระอภัยมณี ชื่อ สุดสาคร พระฤๅษีที่อยู่ในเกาะแก้วพิสดารได้เลี้ยงดูและสั่งสอนวิชาต่างๆ ให้สุดสาคร  สุดสาครจึงออกเดินทางตามหาพระบิดา  ที่ออกจากเกาะแก้วพิสดารไป โดยมีสัตว์พาหนะคู่ใจ คือ ม้านิลมังกร ทั้งสองได้หลงไปในเกาะผีสิง จึงต้องต่อสู้กับพวกผีทั้งหมดในเกาะเป็นเวลานานพอสมควร จนเกือบจะเสียท่า แต่ก็รอดมาได้ด้วยความช่วยเหลือจากพระฤๅษีเกาะแก้วพิสดาร
หลังจากนั้นสุดสาครได้เดินทางต่อจนพบกับชีเปลือย และถูกชีเปลือยล่อลวงเอาม้านิลมังกรและไม้เท้าวิเศษจนถูกผลักตกหน้าผา เดชะบุญที่สุดสาครไม่ตายจึงกลับมาชิงไม้เท้าวิเศษคืนไปได้ที่เมืองแห่งหนึ่ง เจ้าเมืองแห่งนั้นได้รับอุปการะสุดสาครไว้เป็นลูกบุญธรรม จนสุดสาครโตขึ้น จึงออกเดินทางตามหาพระบิดาต่อ โดยครั้งนี้เจ้าเมืองการเวกให้เสาวคนธ์และหัสชัยซึ่งเป็นพระโอรสและพระธิดาของพระองค์ พร้อมทั้งกองเรือรบจำนวนหนึ่งออกเดินทางไปกับสุดสาครด้วย  ระหว่างทางกองเรือของสุดสาครถูกฝูงผีเสื้อยักษ์โจมตีและจับตัวเอาเสาวคนธ์และหัสชัยไป สุดสาครติดตามไปสังหารผีเสื้อยักษ์และชิงตัวทั้งสองคนกลับคืนมาได้สำเร็จและเดินทางออกตามหาพระบิดาต่อไป
วัฒนธรรมสมัยนิยม

เรื่องราวของสุดสาครได้นำมาถ่ายทอดในสื่อต่างๆคือ
ภาพยนตร์การ์ตูนสุดสาคร (พ.ศ. 2522)
การ์ตูนแอนเนมิชั่นชุดสุดสาคร
ภาพยนตร์สุดสาคร (พ.ศ. 2549)
ดูเพิ่ม

พระอภัยมณี
ปุณยวีร์ สุขกุลวรเศรษฐ์

| ปุณยวีร์ สุขกุลวรเศรษฐ์ |
| --- | --- |
ชื่อเกิด: ไทรทอง หุ่นศาสตร์
เกิด: 27 ตุลาคม พ.ศ. 2513 (54 ปี) จังหวัดธนบุรี ประเทศไทย
คู่สมรส: วสุพล สุขกุลวรเศรษฐ์
บุตร: แพรพัชร์ สุขกุลวรเศรษฐ์
อาชีพ: พิธีกร, นักแสดง, ผู้ประกาศข่าว
ปีที่แสดง: พ.ศ. 2535 - ปัจจุบัน
ฐานข้อมูล
IMDb
ThaiFilmDb
ปุณยวีร์ สุขกุลวรเศรษฐ์  หรือ อรปรียา หุ่นศาสตร์ ชื่อเล่น ปอ เป็นพิธีกรรายการ "แจ๋ว" ทางช่อง 3 เอชดี อดีตเคยเป็นพิธีกรรายการเรื่องเล่าเช้านี้ คู่กับสรยุทธ สุทัศนะจินดา ก่อนหน้านี้ใช้ชื่อไทรทอง จึงได้ฉายาว่า "เจ้าแม่ไทรทอง" ก่อนที่ในปี พ.ศ. 2550 เปลี่ยนชื่อและนามสกุลอีกครั้งเป็น "ปุณยวีร์  สุขกุลวรเศรษฐ์"
ประวัติ

เกิดเมื่อวันที่ 27 ตุลาคม พ.ศ. 2513 ที่ย่านตลาดพลู ฝั่งธนบุรี เป็นลูกสาวคนกลาง มีพี่ชายและน้องสาว อย่างละ 1 คน สำเร็จการศึกษาจากโรงเรียนเอกประสิทธิ์ศึกษา และในระดับมัธยมศึกษาจากโรงเรียนสตรีวัดอัปสรสวรรค์ จบการศึกษาจากคณะนิเทศศาสตร์ มหาวิทยาลัยสยาม (รุ่น 1) เอกการประชาสัมพันธ์
ชีวิตส่วนตัวสมรสกับ นายวสุพล สุขกุลวรเศรษฐ์ (เล็ก) นักธุรกิจด้านอสังหาริมทรัพย์ มีบุตรสาว 1 คน ชื่อ น้องแพรพัช ปัจจุบันเธอดำรงตำแหน่ง หัวหน้าผู้ประกาศข่าวช่อง 3 เอชดี
ผลงาน > พิธีกรรายการ

เรื่องเล่าเช้านี้ (2546, 2547 - 2549, 2550 - 2553)
30 ยังแจ๋ว/แจ๋ว (20 กุมภาพันธ์ 2549 - 30 กันยายน 2562)
ผู้หญิงยกกำลังแจ๋ว (1 ตุลาคม 2562 - ปัจจุบัน)
คอนเสิร์ต ช่อง 3 ลูกทุ่งซุปเปอร์ทัวร์
ผู้ประกาศข่าวในพระราชสำนัก กับ สิทธิชาติ บุญมานนท์ , ชาญชัย กายสิทธิ์ , ปานระพี  รพิพันธุ์ , ศศิชา รัตนถาวร
อดีตผู้ประกาศข่าวข่าวเด่นประจำวันกับ ปราย ธนาอัมพุช , นารากร ติยายน , ชาญชัย กายสิทธิ์ , นลธวัช พรหมจินดา , นิธินาฎ ราชนิยม รัตติยากร ริมสินธุ
อดีตผู้ประกาศข่าวสั้นช่วง 3 นาทีทั่วไทย 13.30 น. ช่อง 3
ผลงาน > ละคร

ปัญญาชนก้นครัว (2555) รับบท วิยะดา
รักข้ามเส้น (2556) รับบท พิธีกรรายการ แจ๋ว (มาสัมภาษณ์ร้านบะหมี่ รับเชิญ)
บุษบาเร่ฝัน (2559) รับบท คุณหยก
ครั้งนั้น..ไม่ลืม (2560) รับบท โชติกา (แม่ของข้าวฟ่าง)
ลมไพรผูกรัก (2561) รับบท แม่ของปภาพินธุ์ (รับเชิญ)
รักนี้บุญรักษา (2562) รับบท ร้อยตำรวจหญิง คาริสา จันทร์เรือง (แม่ของชมจันทร์)
รอยอาฆาต (2562) รับบท มาริสา (แม่ของอัณศยา)
Remember Me ความรักเขียนด้วยความรัก (2565) รับบท
ผลงาน > ภาพยนตร์

แก๊งชะนีกับอีแอบ รับบทเป็น “นิ่ม
ปิดเทอมใหญ่ หัวใจว้าวุ่น (รับบทเป็นแม่ของไม้ ไม่มีชื่อตัวละคร)
เฟรนด์ชิพ เธอกับฉัน (รับบทเป็น “แจ๊ด” (ปัจจุบัน))
ผลงาน > หนังสือ

ยิ้มอยู่ได้ (พ.ศ. 2548)
กินดีอยู่ดีแบบอรปรียา  (พ.ศ. 2550)
ผลงาน > ผลงานอื่น ๆ

ปฏิทินช่อง 3 ปี 2549 เดือน กันยายน วราภรณ์ สมพงษ์ , นิธิพร มั่นนาค , ธัญญะ วงศ์นาค , ชาญชัย กายสิทธิ์ , นิธินาฎ ราชนิยม , วิศาล ดิลกวณิช , สาธิต กรีกุล , ธีระ ธัญไพบูลย์
ปฏิทินช่อง 3 ปี 2550 เดือน กรกฎาคม พิมลวรรณ หุ่นทองคำ , มีสุข แจ้งมีสุข , กุลนัดดา ปัจฉิมสวัสดิ์ , วราภรณ์ สมพงษ์ , นิธิพร มั่นนาค
ปฏิทินช่อง 3 ปี 2551 เดือน สิงหาคม วราภรณ์ สมพงษ์ , ปราย ธนาอัมพุช , อภิสรา นุตยกุล , พิมลวรรณ หุ่นทองคำ , มีสุข แจ้งมีสุข , กุลนัดดา ปัจฉิมสวัสดิ์ , พัชรศรี เบญจมาศ
ปฏิทินช่อง 3 ปี 2552 เดือน กรกฎาคม วราภรณ์ สมพงษ์ , ปราย ธนาอัมพุช , อภิสรา เกิดชูชื่น , สายสวรรค์ ขยันยิ่ง , บัญชา ชุมชัยเวทย์ , ธีระ ธัญไพบูลย์
ปฏิทินครอบครัวข่าว 3 ปี 2553-2557 วราภรณ์ สมพงษ์ , ปราย ธนาอัมพุช , อภิสรา เกิดชูชื่น , สมาพร ชูกิจ
ปฏิทินครอบครัวข่าว 3 ปี 2554-2555 เดือน เมษายน วราภรณ์ สมพงษ์ , ปราย ธนาอัมพุช , อภิสรา เกิดชูชื่น , สมาพร ชูกิจ
ปฏิทินครอบครัวข่าว 3 ปี 2556 เดือน กันยายน วราภรณ์ สมพงษ์ , ปราย ธนาอัมพุช , อภิสรา เกิดชูชื่น , สมาพร ชูกิจ
ปฏิทินครอบครัวข่าว 3 ปี 2558 เดือน กุมภาพันธ์ มีสุข แจ้งมีสุข , กุลนัดดา ปัจฉิมสวัสดิ์ , มินดา นิตยวรรธนะ , สุภาพร วงษ์ถ้วยทอง , พัชรศรี เบญจมาศ , วราภรณ์ สมพงษ์ , อภิสรา เกิดชูชื่น , สมาพร ชูกิจ
ปฏิทินครอบครัวข่าว 3 ปี 2559 เดือน มิถุนายน กุลนัดดา ปัจฉิมสวัสดิ์ , สายสวรรค์ ขยันยิ่ง , เจก รัตนตั้งตระกูล , ณัชชาวีณ์ โกศลพิศิษฐ์
ผลงาน > จัดรายการวิทยุ

ปุณยวีร์ หนีเที่ยว ทางสถานีวิทยุครอบครัวข่าว เอฟเอ็ม 106 เมกะเฮิรตซ์ ทุกวันอาทิตย์ เวลา 15.00 - 16.00 น. (พ.ศ. 2550)
ผลงาน > รางวัล

ผู้ประกาศและผู้ดำเนินรายการหญิงยอดเยี่ยม HAMBURGER AWARDS#4 (พ.ศ. 2548)
แหล่งข้อมูลอื่น

ลูกเล่น ลูกฮา...อรปรียา หุ่นศาสตร์(Positioningmag.com)
"อรปรียา" แต่งสามี! หวานสมรักมาราธอน 18 ปี  เก็บถาวร 2007-01-08 ที่ เวย์แบ็กแมชชีน
โซยุซ 11

| โซยุซ 11 |
| --- | --- |
ภาพเกี่ยวกับภารกิจโซยุซ 11 บนแสตมป์ที่ระลึกของสหภาพโซเวียต ค.ศ. 1971

ประเภทภารกิจ: ต่อเชื่อมเข้ากับสถานีอวกาศซัลยุต 1
ผู้ดำเนินการ: โครงการอวกาศโซเวียต
COSPAR ID: 1971-053A
SATCAT no.: 05283
ระยะภารกิจ: 23 วัน 18 ชั่วโมง 21 นาที 43 วินาที
วงโคจรรอบโลก: 383
 

ข้อมูลยานอวกาศ
ยานอวกาศ: โซยุซ 7เค-ที หมายเลข 32
ชนิดยานอวกาศ: โซยุซ 7เค-โอเคเอส
ผู้ผลิต: โอเคบี-1
มวลขณะส่งยาน: 6,565 กิโลกรัม (14,473 ปอนด์)
มวลหลังการลงจอด: 1,200 กิโลกรัม (2,600 ปอนด์)
 

บุคลากร
ผู้โดยสาร: 3
รายชื่อผู้โดยสาร: เกออร์กี โดโบรวอลสกี วลาดีสลาฟ วอลคอฟ วิคตอร์ ปาซาเยฟ
รหัสเรียก: Янтарь (ยันตาร์ – "อำพัน")
 

เริ่มต้นภารกิจ
วันที่ส่งขึ้น: 04:55:09, 6 มิถุนายน ค.ศ. 1971 (UTC) (1971-06-06T04:55:09Z)
จรวดนำส่ง: โซยุซ
ฐานส่ง: ท่าอวกาศยานบัยโกเงอร์ ฐานส่งที่ 1/5
 

สิ้นสุดภารกิจ
ลงจอด: 23:16:52, 29 มิถุนายน ค.ศ. 1971 (UTC) (1971-06-29T23:16:52Z)
พิกัดลงจอด: 90 กิโลเมตร (56 ไมล์) ทิศตะวันตกเฉียงใต้จากคาราจัล แคว้นคารากันดา สาธารณรัฐสังคมนิยมโซเวียตคาซัค สหภาพโซเวียต  (47°21′23″N 70°07′16″E﻿ / ﻿47.35639°N 70.12111°E﻿ / 47.35639; 70.12111)
 

ลักษณะวงโคจร
ระบบอ้างอิง: วงโคจรรอบโลก
ระบบวงโคจร: วงโคจรต่ำของโลก
ระยะใกล้สุด: 185 กิโลเมตร (100 ไมล์ทะเล; 115 ไมล์)
ระยะไกลสุด: 217 กิโลเมตร (117 ไมล์ทะเล; 135 ไมล์)
ความเอียง: 51.6°
คาบการโคจร: 88.3 นาที
 
 จากซ้ายไปขวา: โดโบรวอลสกี, วอลคอฟ และปาซาเยฟโครงการโซยุซ← โซยุซ 10โซยุซ 12 → 
โซยุซ 11 (รัสเซีย: Союз 11) เป็นภารกิจการส่งยานอวกาศโซยุซไปที่สถานีอวกาศซัลยุซ 1 ซึ่งเป็นสถานีอวกาศแห่งแรกของโลก โดยมีลูกเรือ 3 คนได้แก่ เกออร์กี โดโบรวอลสกี วลาดีสลาฟ วอลคอฟ และวิคตอร์ ปาซาเยฟ ซึ่งมาถึงสถานีอวกาศเมื่อ 7 มิถุนายน ค.ศ. 1971 และออกจากสถานีอวกาศเมื่อ 29 มิถุนายนในปีเดียวกัน ภารกิจในครั้งนี้จบลงด้วยความสูญเสีย เนื่องจากแคปซูลอวกาศเกิดภาวะความดันลดลงระหว่างเตรียมการกลับเข้าสู่ชั้นบรรยากาศ ทำให้ลูกเรือทั้ง 3 คนเสียชีวิตในที่สุด โดยลูกเรือทั้ง 3 คนนี้ถือเป็นมนุษย์เพียงกลุ่มเดียวที่เสียชีวิตในอวกาศ
เทรเวอร์ สมันดิช

| เทรเวอร์ สมันดิช |
| --- | --- |
เกิด: เทรเวอร์ สมันดิช 8 มิถุนายน ค.ศ. 1978  แคนาดา
ชื่ออื่น: ทีเอ็นที
สถิติขึ้นชก
ชกทั้งหมด: 32
ชนะ: 26
ชนะน็อก: 13
แพ้: 5
เสมอ: 1
 
เทรเวอร์ สมันดิช (อังกฤษ: Trevor Smandych) หรือฉายา ทีเอ็นที เกิดวันที่ 8 มิถุนายน ค.ศ. 1978 เป็นทั้งนักมวยไทย และมวยคิกบ็อกซิงชาวแคนาดา โดยถือเป็นหนึ่งในนักต่อสู้ชาวแคนาดาที่แข็งแกร่งที่สุดในการแข่งขันระดับนานาชาติหลายรายการ